**PRILOG VI**

**KRITERIJI ODABIRA EKONOMSKI NAJPOVOLJNIJE PONUDE I NAČIN IZRAČUNA OCJENE PONUDE**

**Kriterij za odabir ponude je ekonomski najpovoljnija ponuda na temelju:**

1. Financijski kriterij – cijena – 80% – CP
2. Nefinancijski kriterij – specifično iskustvo stručnjaka – 20% – SIS
3. **Financijski kriterij – cijena – CP**

Bodovna vrijednost prema ovom kriteriju izračunava se prema sljedećoj formuli:

pri čemu je :

**CP** - bodovi po kriteriju cijene

- najniža cijena od svih ponuđenih valjanih ponuda

- cijena iz ponude ponuditelja koja se ocjenjuje

Maksimalni broj bodova koji ponuditelj može dobiti prema ovom kriteriju je 80.

1. **Nefinancijski kriterij – specifično iskustvo ključnih stručnjaka – SIKS**

Dodatni kriteriji za odabir ekonomski najpovoljnije ponude je specifično iskustvo predloženih stručnjaka. Maksimalni broj bodova koji ponuditelj može dobiti po ovom kriteriju je 20 bodova, a dodijelit će se u skladu s Tablicom 1.

**Tablica 1** – Specifične kompetencije kao dodatni kriteriji za odabir ekonomski najpovoljnije ponude

|  |  |  |  |
| --- | --- | --- | --- |
| **ISKUSTVO U PRUŽANJU USLUGE** **IZRADE VREDNOVANJA AKATA STRATEŠKOG PLANIRANJA OD NACIONALNOG ZNAČAJA** | | | |
| **Podkriterij** | **Raspon**  **(broj referenci)** | **Bodovi** | **Najveći mogući broj bodova** |
| **Ključni stručnjak – voditelj tima – K1** | 3 | 1 | 10 |
| 4-5 | 5 |
| 6 i više | 10 |
| **Ključni stručnjak – član tima – K2** | 2 | 1 | 10 |
| 3-4 | 5 |
| 5 i više | 10 |

Bodovi za kriterij iskustva (SIKS) izračunavaju se kao zbroj bodova dodijeljenih za svaki podkriterij.

**SIKS = K1 + K2**

pri čemu je:

**K1 – max 10 (deset) bodova** – broj strateških akata od nacionalnog značaja na kojima je predloženi stručnjak sudjelovao kao voditelj tima za vrednovanje

**K2 – max 10 (deset) bodova** - broj strateških akata od nacionalnog značaja na kojima je predloženi stručnjak sudjelovao kao član tima za vrednovanje

Ukoliko ponuditelj želi ostvariti dodatne bodove po ovom kriteriju dužan je u ponudi dostavili obrazac iz **Priloga VII** ove DON.

Naručitelj zadržava pravo provjere svih podataka navedenih u dostavljenom Prilogu VII.

**Sveukupna i najpovoljnija ocjena ponuditelja**

Ekonomski najpovoljnija ponuda je ona ponuda koja ostvari najviše bodova.

Sveukupna ocjena ekonomski najpovoljnije ponude (ENP) je zbroj bodova za CP – financijski kriterij i SIKS – nefinancijski kriterij:

**ENP = CP + SIKS**

Ekonomski najpovoljnija ponuda je ponuda s najvećim zbrojem ocjena iz financijskog i nefinancijskog dijela.

Ako su 2 (dvije) ili više valjanih ponuda jednako rangirane prema kriteriju za odabir ponude, javni Naručitelj će odabrati ponudu koja je zaprimljena ranije.

S obzirom na to da ne može koristiti pravo na pretporez, Naručitelj će uspoređivati cijene ponuda s PDV-om.

Prilikom odabira najpovoljnije ponude neće se koristiti niti jedan drugi kriterij, a koji nije naveden u Dokumentaciji o nabavi. Dodatne pogodnosti se neće razmatrati.